text: Trekant-området: Alt vel
  05 maj 2011 kl. 06.28
  Virksomheder i Trekantsområdet klarer krisen bedre end resten af Danmark.
  En ny rapport viser, at virksomheder i Trekantsområdet er bedre til at håndtere krisen end resten af Danmark.
  Foreningen TRIN (Trekantområdets Innovationsforum) har lavet en rapport der viser, at mens de traditionelle erhverv samlet har haft en tilbagegang i beskæftigelsen på 9% på landsplan i 2002-2009, så har tilbagegangen i Trekantområdet kun været på 2%. 
  - Vores traditionelle styrkebrancher i Trekantområdet har trods krisen formået at udvikle nye specifikke produkter til gamle og nye markeder. En del af dem er ligefrem gået frem i kriseårene, og det betyder, at vores traditionelle produktionsvirksomheder samlet set er kommet bedre gennem krisen, end tilsvarende erhverv i resten af Danmark, siger Lotte Bjerre Nielsen, udviklingskonsulent i TRIN.
  